

Directionează 20% din impozitul pe profit (persoane juridice)
Descarcă contractul de sponsorizare de mai sus
2022 a fost un an încărcat pentru asociația noastră.  De când ne-am înființat și până acum nu am avut atitea campanii umanitare, 23 de drame, iar din păcate doi dintre ei au plecat dintre noi după lungi perioade de tratatment și suferință. Ne-am încărcat cu fiecare poveste a  celor care ne-a cerut ajutorul , am trăit-o alături de ei și famiile lor, am plâns și am suferit împreună. Este atât de greu când vezi un om, fie că este copil, tânăr sau o persoană adultă, cum după ce că este bolnav, suferă din toate punctele de vedere, fizic și emoțional, este obligat din lipsa fondurilor necesare pentru tratament sau/ și operații să ceară ajutorul comunității și să nu beneficieze de acestea gratuit . 
Voluntariatul înseamnă în primul să-ți aloci cel mai prețios lucru pe care-l avem fiecare dintre noi, timpul, pentru cei care ne solicită sprijinul, fie pentru că sunt bolnavi , fie pentru că sunt singuri și în etate, fie pentru că provin din familii cu o situație financiară precară, dezorganizate, monoparentale etc.. De cele mai multe ori, acest sacrificiu îl facem în detrimentul propriei familii.
Împreună cu dumneavoastră am strâns mai bine de 800.000 de lei pentru campaniile umanitare, fără a reține niciun leu, nici măcar pentru comisioanele bancare sau alte cheltuieli curente,  bani care i-au ajutat să ajungă la clinicile și spitalele din țară și străinătate, unde au fost operați și/sau au beneficiat de tratamente și recuperare la cele mai înalte standarde. De aceea pentru noi, orice donație a contat, orice leuț a fost important și de ajutor.  Am avut și multe reușite care ne-au adus bucurie și ne-au dat încredere să continuăm și anul viitor. In primul rând, faptul că 21 de oamenii sunt bine, unii dintre ei s-au vindecat, alții continuă tratamentul și sunt pe drumul cel bun, în al doilea rând că am reusit să susținem cei 26-30 de copii de la centrul de zi ” Casa Speranței  și a Bucuriei ” să meargă la scoală, să- și continue studiile, să aibă cu ce se îmbrăca și ce mânca. Anul acesta unul dintre ei a terminat clasa a XII-a, a luat bacalaureatul și a intrat la Facultatea de Medicină ! Felicitări Ionuț și mult succes în continuare ! 
Ne puteți ajuta să continuăm și anul viitor pentru cei ce au nevoie de sprijin, foarte simplu. Puteți  direcționa 3,5% din impozitul pe venit în cazul persoanelor fizice și a 20 % pe profit sau impozitul pe venit în cazul celor juridice. Declarația și modelul de contract de sponsorizare le găsiți pe site-il nostru și de asemenea le puteți solicita pe mail scriindu-ne pe adresa : asociatiacomunitaragaesti@gmail.com.  
Sponsorizare microintreprindere 2022 
2. Platitori de impozit pe veniturile microintreprinderilor
 Incepând cu 01 aprilie 2018 s-a instituit posibilitatea de a beneficia de deduceri pentru sponsorizări și în cazul plătitorilor de impozit pe veniturile microintreprinderilor. In perioada 01 aprilie 2018 – 31 martie 2019 aceștia puteau deduce din impozitul pe veniturile microintreprinderilor sponsorizările efectuate potrivit prevederilor Legii nr. 32/1994 pentru susținerea entităților nonprofit și a unităților de cult, care sunt furnizori de servicii sociale acreditați cu cel puțin un serviciu social licențiat, până la nivelul valorii reprezentand 20% din impozitul pe veniturile microintreprinderilor datorat pentru trimestrul în care au inregistrat cheltuielile respective.
 Incepand cu 01 aprilie 2019 microintreprinderile care efectuează sponsorizări, potrivit prevederilor Legii nr. 32/1994 pentru susținerea entităților nonprofit și a unităților de cult, care la data încheierii contractului sunt înscrise în Registrul entităților/unităților de cult pentru care se acordă deduceri fiscale scad sumele aferente din impozitul pe veniturile microintreprinderilor până la nivelul valorii reprezentand 20% din impozitul pe veniturile microintreprinderilor datorat pentru trimestrul în care au înregistrat cheltuielile respective. 
 Sumele care nu sunt scăzute din impozitul pe veniturile microintreprinderilor datorat se reportează în trimestrele urmatoare, pe o perioada de 28 de trimestre consecutive. Scăderea acestor sume din impozitul pe veniturile microintreprinderilor datorat, în următoarele 28 de trimestre consecutive, se efectuează în ordinea înregistrării acestora, în aceleasi condiții, la fiecare termen de plată a impozitului pe veniturile microintreprinderilor.
 Facilitățile prevazute de Codul fiscal se aplică doar dacă sponsorizările sunt efectuate în conformitate cu prevederile Legii 32/1994. Potrivit acesteia, poate fi beneficiar al sponsorizării:
 a) orice persoană juridică fara scop lucrativ, care desfașoară în Romania sau urmează să desfașoare o activitate în domeniile: cultural, artistic, educativ, de învățămant, științific - cercetare fundamentală și aplicată, umanitar, religios, filantropic, sportiv, al protectiei drepturilor omului, medico-sanitar, de asistență și servicii sociale, de protecția mediului, social si comunitar, de reprezentare a asociațiilor profesionale, precum și de întreținere, restaurare, conservare și punere în valoare a monumentelor istorice;
[bookmark: _GoBack] b) instituțiile și autoritățile publice, inclusiv organele de specialitate ale administrației publice, pentru activitațile prevăzute la lit. a);
 c) de asemenea, pot fi sponsorizate, în condițiile prezentei legi, emisiuni ori programe ale organismelor de televiziune sau radiodifuziune, precum și cărți ori publicații din domeniile definite la lit. a);
 d) orice persoana fizică cu domiciliul in Romania a cărei activitate în unul dintre domeniile prevăzute la lit. a) este recunoscută de către o persoana juridică fara scop lucrativ sau de către o instituție publică ce activează în domeniul pentru care se solicită sponsorizarea.
 Astfel, dacă în cazul plătitorilor de impozit pe profit se pot deduce, în limitele prevăzute de Codul fiscal, sumele acordate în cadrul contractelor de sponsorizare către orice persoană ce poate fi beneficiar al sponsorizării conform Legii 32/1994, cu mentiunea că, în cazul entităților persoane juridice fără scop lucrativ, inclusiv unități de cult sumele pot fi deduse doar dacă figurează în Registrul entităților/unităților de cult pentru care se acordă deduceri fiscale), în cazul entităților ce datorează impozit pe veniturile microintreprinderilor entitățile pot deduce doar sponsorizările efectuate pentru susținerea entităților persoane juridice fără scop lucrativ, inclusiv unități de cult și doar dacă acestea figurează în Registrul entităților/unităților de cult pentru care se acordă deduceri fiscale.

Exemplu de calcul plafon sponsorizare și reportare:
 Cifra de afaceri in trimestrul IV = 1.000.000 lei
 - impozitul datorat = 1.000.000 lei x 1% = 10.000 lei
- limita de 20% din impozitul datorat = 10.000 lei x 20% = 2.000 lei  
- suma sponsorizata = 4.000 lei
- suma care poate fi scazuta din impozit este de = 2.000 lei
- credit fiscal reportat pentru trimestrele urmatoare = 4.000 lei – 2.000 lei = 2.000 lei
- impozitul pe veniturile microintreprinderilor de plata in trimestrul IV = 10.000 lei – 2.000 lei = 8.000 lei
Ce puteti face ?
Totul se rezumă la încheierea unui contract de sponsorizare între firma dumneavoastra şi ONG, în baza căruia banii pot fi deduşi din impozitul pe profit. 
Dacă doreşti să ne cunoaştem şi să discutăm mai multe despre proiectele noastre, te rugăm să ne contactezi . Ne puteti găsi la adresa de mail asociatiacomunitaragaesti@gmail.com, persoana de contact, Dinca Alexandru, tel: +40 741 177 031.

